《朝鲜途中寄国王十律今录二律 其一》
明代·祁顺

外域梯航万国通，朝鲜近在海云东。君臣治道光前烈，人物衣冠有古风。

八教条章终不改，三京形胜久称雄。农桑乐业边尘静，正囿吾皇德化中。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。